વાનકુવર (કેનેડા)ઃ તાજેતરમાં વાનકુવર – કેનેડામાં 17મી વર્લ્ડ સંસ્કૃત કોન્ફરન્સ યોજાઈ હતી, જેમાં ભગવાન સ્વામિનારાયણ વિશેનાં ‘અક્ષર પુરુષોત્તમ દર્શન’ને વેદાંત પરંપરા તરીકે માન્યતા મળી હતી. 17મી વર્લ્ડ સંસ્કૃત કોન્ફરન્સમાં અગ્રગણ્ય આંતરરાષ્ટ્રીય ફોરમ દ્વારા ભગવાન સ્વામિનારાયણનાં અક્ષર પુરુષોત્તમ દર્શનને પ્રથમ નવી વેદાંતા આંતરરાષ્ટ્રીય શાળા તરીકે માન્યતા આપવામાં આવી હતી. 21મી સદીના નૂતન અને મૌલિક આવિષ્કાર તરીકે ભગવાન સ્વામિનારાયણનાં અક્ષર પુરુષોત્તમ દર્શનને વધાવવામાં આવ્યાં હતાં.